open-index/open-wikipedia-markdown huggingface dataset:
Suwanosejima

**Suwanosejima** (japansk: 諏訪之瀬島, *Suwanose-jima*, «Suwanoseøya») er en japansk vulkansk øy blant Tokaraøyene i det nordvestre Stillehavet.

## Geografi
Suwanosejima ligger cirka 21 kilometer sørvest for hovedøya Nakanoshima og er den nest største øya i øygruppen.

Øya er av vulkansk opprinnelse og har et areal på 27,66&nbsp;km² med en lengde på cirka 8&nbsp;km, bredde cirka 4&nbsp;km og en omkrets på cirka 27,15&nbsp;km. Klimaet er subtropisk. Det høyeste punktet er den aktive vulkanen *On-take* med  799 meter over havet..

Befolkningen er på 50-70 innbyggere. Forvaltningsmessig tilhører øya Toshima (*Toshima-mura*) som er en del av prefekturet Kagoshima.

Øya kan bare nås med fartøy, ettersom flyplassen på øya ikke har ruteflygninger. Det er fergeforbindelser med byen Kagoshima på fastlandet. Reisetiden er cirka 9 timer.

## Historie
Noen av Tokaraøyene har med sikkerhet vært bebodd siden Jomonperioden. De første dokumenterte referanser til øyene finnes i den historiske teksten *Shoku Nihongi* fra 699 under navnet *Tokan*.

Øyas vulkan er blant de mest aktive i området. Et voldsomt utbrudd i årene 1813-14 gjorde at hele øyas befolkning ble evakuert. Først i 1883 ble øya befolket igjen.

Øyene utgjorde fram til 1624 en del i det selvstendige kongedømmet Ryukyu.

I Edoperioden ble Ryūkyūriket invadert av den japanske Satsumaklanen under den daværende daimyo, som da kontrollerte størstedelen av det sørlige Japan. Øyene ble lagt inn under det føydale Satsumariket omkring 1624.

I 1879, under Meijirestaurasjonen, ble så Satsumariket lagt inn under Japan, og øyene ble først del i fylket *Ōsumi no Kuni* (Ōsumiprovinsen) og senere del i Kagoshima-prefekturet.

Under andre verdenskrig ble området okkupert våren 1945 av USA, som forvaltet øyene frem til 1953 da de ble returnert til Japan.

Vulkanen har igjen vært aktiv siden 1949. Det ryker jevnt fra vulkantoppen; med små, hyppige utbrudd, gjerne flere hundre i året.

## Referanser


## Eksterne lenker
* 
* Om Suwanose-jima
La Soufrière

**La Soufrière**, eller **Soufrière de Saint-Vincent**, er en 1 220 m høy vulkan nord på øya Saint Vincent i Saint Vincent og Grenadinene i Karibia. Den har en kratersjø.

Vulkanen har hatt store utbrudd i 1718, 1812, 1902, 1971, 1979 og 2020–2021.
Ved utbruddet den 6. mai 1902 omkom 1600 mennesker. Store deler av nordenden av øya ble ødelagt. La Soufrière-utbruddet i 1902 ble fulgt av et stort utbrudd på naboøya Martinique. 

Flere vulkaner i Karibia har navnet *Soufrière* (fransk: for «svovelgruve»).

## Referanser
Soufrière

**Soufrière**, eller **La Soufrière**, kan vise til:
* La Soufrière, en vulkan på Saint Vincent
* La Grande Soufrière, oftest Soufrière, en vulkan på Basse-Terre 
* En vulkan på Réunion, se La Soufrière (Réunion)
* En vulkan på Saint Lucia, se Qualibou
* En by på Saint Lucia, se Soufrière (by på Saint Lucia)
* Et distrikt på Saint Lucia, se Soufrière (distrikt på Saint Lucia)
* En by på Dominica, se Soufrière (Dominica)
* Soufrière Hills, en vulkan på Montserrat
* «La Soufrière», en tysk dokumentarfilm om et vulkanutbrudd på Basse-Terre i 1977
Kiddel Torkildsen Aarstad

**Kiddel Torkildsen Aarstad** (1770–1846) var en norsk gårdbruker, kjøpmann og trelasthandler. 

Han var 2. representant fra Stavanger amt til stortinget i 1815.

## Referanser


## Kilder
*  
* 

## Eksterne lenker
*
Tafjord 8 kraftverk

**Tafjord 8 kraftverk** er et vannkraftverk i Norddal kommune i Møre og Romsdal.

Kraftverket ligger i dagen ved Slettdalstjønna i 920 meters høyde. Det utnytter et fall på 83 meter i en eksisterende overføringstunnel mellom Heimste Viavatnet og Slettdalstjønna. 

Installert effekt er 2,8 MW fra en francisturbin. Årsproduksjon er 11,6 GWh. Verket produserer bare i vintershalvåret.
 
## Referanser


## Kilder
* 
* NVE vannkraftdatabase
* Tafjord Kraft: Kraftanleggene i Tafjord
Air Transat

**Air Transat** er et canadisk flyselskap som flyr rute- og charterflyvninger til 60 destinasjoner i 25 land. Selskapet flyr hovedsakelig landistanseruter, til Europa om sommeren og til Karibia, Mexico, USA og Sentral-Amerika om vinteren. Flyselskapet eies av Transat A.T., er basert i Montréal i Quebec og har sine hovedbaser ved Montréal-Pierre Elliott Trudeau internasjonale lufthavn, Toronto Pearson internasjonale lufthavn og Vancouver internasjonale lufthavn. Selskapet flyr også ut fra blant andre Calgary internasjonale lufthavn, Québec/Jean Lesagn internasjonale lufthavn. I juni 2014 opererte selskapet 25 fly av typene Airbus A310, Airbus A330 og Boeing 737-800. Selskapet transporterer 3.5 millioner passasjerer i året.

Selskapet ble stiftet i 1987 og hadde sin første flyvning 14. november. Den har vokst til Canadas tredje største flyselskap, etter Air Canada og WestJet. Selskapet har vært involvert i to alvorlige luftfartshendelser. Flight 236 gikk tom for drivstoff 24. august 2001 over Atlanterhavet, og på Flight 961 falt sideroret av.
 
## Eksterne lenker
*
Beleiringen av Kut

**Beleiringen av Kut** foregikk i perioden 7. desember 1915 til 29. april 1916  og er også kjent som **første slaget om Kut**. Under beleiringen holdt den osmanske hæren en britisk-indisk garnison på  mann stengt inne i byen, som ligger rundt 1600 kilometer sør for Bagdad langs Tigris. Byen hadde på dette tidspunktet rundt  innbyggere.

Da den britisk-indiske styrkene overga seg 29. april 1916, måtte de overlevende marsjere til fangenskap i Aleppo.

## Bakgrunn
Etter slaget om Ktesifon - som endte uten en klar seierherre, da begge sider trakk seg tilbake fra slagområdet. Imidlertid, da britene trakk seg tilbake, snudde Colmar von der Goltz som hadde kommandoen over de osmanske styrkene, sine styrker og forfulgte britene ned langs elven Tigris. Da den britiske kommandanten Charles Townshend stoppet i Kut, slo Goltz en beleiring rundt de britiske styrkene og innledet en beleiringen av byen og den britiske garnisonen. På samme måte som Julius Cæsars legioner under slaget ved Alesia, måtte den osmanske 6. arme under kommando av Halil Kut bekjempe et britisk forsøk på å komme garnisonen i Kut til unnsetning, samtidig som beleiringen skulle holdes.

## Kampene
20. januar erstattet Enver Pasja oberst Nureddin Pasja med oberst Halil Kut. De britiske styrkene fikk bare inn små forsyninger luftveien til de beleirede styrkene i Kut. Halil Kut tvang slik de britiske styrkene til å velge mellom utsulting eller overgivelse, selv om de britiske styrkene i mellomtiden prøvde å heve beleiringen.

Mellom januar og mars 1916, prøvde britene med en rekke angrep for å få brutt beleiringen. disse angrepene var slaget om Sheikh Sa'ad, slaget om Wadi, slaget om Hanna og slaget om Dujaila. Denne rekken av britiske forsøk på å bryte omringningen lyktes imidlertid ikke, til tross for store kostnader. I februar ble det etter hvert mangel på mat og håp om å kunne bryte beleiringen, samtidig som sykdom spredte seg raskt uten at disse kunne få behandling.

19. april døde generalfeltmarskalk Goltz av kolera. 24. april mislyktes et forsøk på å forsyne byen elveveien, og etter dette var det ingen ytterligere muligheter til å få forsyninger inn i Kut. Etter gjentatte forsøk på å bryte igjennom, angrep osmanene byen. I stedet for å vente på forsterkninger, overga Townshend byen 29. april 1916 og den gjenværende britiske styrken på  mann måtte gå i osmansk krigsfangenskap.

## Referanser


## Kilder
* 
* 
* 

## Eksterne lenker
* 
* A Kut Prisoner by H. C. W. Bishop — e-bok og nettversjon med kart og grafikk fra Prosjekt Gutenberg
Hans Arnesen Urdahl

**Hans Arnesen Urdahl** (1769-1829) var en kontorist, lensmann, gårdbruker og stortingsmann fra Luster i Sogn. Han var far til Sølfest Hansen Urdahl og Hans Hansen Urdahl.

Urdahl var sønn av lensmannen i Luster. I yngre år arbeidet han på kontoret til sorenskriveren i Indre Sogn. Senere drev han gården Bringe i hjembygda, hvor han var gift. Han drev senere en gård på Saude, også det i Luster. I 1807 ble Urdahl lensmann i Luster etter faren, en stilling han hadde til han døde.

Urdahl var valgmann da det i 1814 ble avholdt valg til riksforsamlingen på Eidsvoll. På Stortinget 1815-16 var han 4. representant fra Nordre Bergenhus amt. Han ble permittert fra 19. september 1815 på grunn av sykdom. Til Stortinget 1821-22 var han 1. varamann. Han møtte da i 1822 fra den 30. oktober i stedet for Absalon Olsen Wereide.

Urdahl døde på gården sin Saude i 1829.

## Referanser


## Kilder
* 
* 

## Eksterne lenker
*
Aeroperú

**Empresa de Transporte Aéreo del Perú S.A.**, normalt omtalt som **Aeroperú**, var et peruansk flyselskap som fløy mellom 1973 og 1999. Selskapet var basert i Lima og hadde sin hovedbase på Jorge Chávez internasjonale lufthavn. Den fløy både en omfattende innenriksnettverk i tillegg til internasjonale flyvninger til Latin-Amerika og til USA. 

Selskapet ble grunnlagt 22. mai 1973 etter en omorganisering av Servicio Aéreo de Transportes Comerciales. Den var opprinnelig statseid, men ble gradvis privatisert etter 1981. I 1993 ble 70 prosent av selskapet kjøpt av Aeroméxico. Selskapet etablerte seg i Bogotá i Colombia, med en base på El Dorado internasjonale lufthavn fra 1996 til 1997. Selskapet opplevde én fatal ulykke, Flight 603, som drepte 70 personer den 2. oktober 1996. Trettifem prosent av selskapet ble kjøpt av Delta Air Lines in 1998. I løpet av sin historie opererte selskapet en flåte bestående av Boeing 727, Boeing 737-200, Boeing 757, Douglas DC-8, Douglas DC-10, Fokker F27, Fokker F28 og Lockheed L-1011. Selskapet terminerte alle flyvninger 10. mars 1999.
## Eksterne lenker
*
Parlamentærflagg

Et **parlamentærflagg** er et hvitt flagg som gir beskyttelse mot angrep i visse krigssituasjoner. Flagget er et internasjonalt anerkjent beskyttelsessymbol for våpenhvile og for anmodning om forhandlinger. Det brukes også for å gi tegn om overgivelse (kapitulasjon), siden det gjerne er den svakere militære part som anmoder om forhandlinger.

Et parlamentærflagg skal vise alle at en parlamentær – en person som under krig sendes over til fienden med fullmakt til å forhandle – er ubevæpnet og har til hensikt å forhandle om overgivelse. Personer som bærer det hvite flagget er ukrenkelige og skal ikke angripes, og kan heller ikke selv angripe. Den annen part kan nekte å ta imot parlamentæren og hindre ham i å skaffe seg opplysninger.

Flaggets bruk til overgivelse er beskyttet av Haag-konvensjonene av 1899 og 1907. Svikaktig bruk av flagget er forbudt av krigens regler og utgjør en krigsforbrytelse.
Revlingen

**Revlingen** (**Store og Lille Revlingen**) er en øy av vulkansk opprinnelse i Oslofjorden rett sør for Moss. Revlingen består av lavabergarter fra permtida. Fra samme periode er flere øyer sørover i Oslofjorden, som Jeløya, Kollen, Eldøya, Missingene og Søsterøyene.

## Eksterne lenker
* Havneguiden: Revlingen 
* Kartverket: Store Revlingen
François Georges-Picot

**François Georges-Picot** (født 21. desember 1870 i Paris, død 20. juni 1951 samme sted) var en fransk diplomat. 

## Liv og virke
### Bakgrunn, familie
François Georges-Picot var sønn av historikeren Georges Picot og grandoket til Valéry Giscard d'Estaing. Han ble gift i Paris 11. mai 1897 til Marie Fouquet. De fikk tre barn: Jean Georges-Picot (født i Paris 26. februar 1898), Élisabeth Georges-Picot (1901–1906) og Sibylle Georges-Picot. Hans grandniese Olga Georges-Picot opptrådte i filmen *[[The Day of the Jackal (film)|The Day of the Jackal]]*.

### Diplomat
Han var opprinnelig advokat. I det franske diplomati var hans første utstasjoner i København og Beijing. Han var senere tilknyttet Kairo og ble derfra generalkonsul i Beirut for kontakten med maronittene. Han ble senere sendt til London, og undertegnet under første verdenskrig sammen med engelskmannen  Sir Mark Sykes den opprinnelig hemmelige britisk-franske Sykes-Picot-avtalen. Avtalen delte de arabiske områder i Det osmanske rike i franske og britiske interessesfærer.

I avtalen ble Frankrike blant annet tilkjent Syria, Libanon, Kurdistan, det nordlige Irak og Mosul. Russland skulle overta Istanbul, de tyrkiske streder og det osmanske Armenia. Storbritannia fikk området svarende til det senere Jordan, det sørlige Irak samt et mindre område ved Haifa. Av andre arabiske områder, som hadde inngått i det oppløste osmanske rike, skulle det dannes en konføderasjon av arabiske stater. Sykes-Picot-avtalens innhold stod i motstrid ved tilsagn gikk av britene  i den såkalte Hussein-McMahon-korrespondansen årene 1915/16. Mens man i korrespondensen med araberne hadde forsikret araberne om Storbritannias støtte dersom de gikk til opprør mot Det osmanske rike og stilt i utsikt en britisk anerkjennelse av en påfølgende arabisk selvstendighet i hele området - og ved tvetydig språk forsikret om at britene kunne tilforsikre dette også på franskmennes vegne, foreskrev altså Sykes-Picot en deling av svært vesentlige deler av området i en fransk og en britisk interessesfære.

Picot var selv tilhenger av en *[[Storsyria|Syrie intégrale]]*-løsning under fransk mandat, fra Alexandretta (İskenderun) til Sinai, fra  Mossul til Middelhavet.

Han ble *[[haut-commissaire]]* for Palestina og Syria fra 1917 til 1919, *[[ministre plénipotentiaire]]* i 1919, ambassadør i Bulgaria i 1920 og senere ambassadør i Argentina.

François Georges-Picot var sønn av historikeren Georges Picot og grandonkel til Valéry Giscard d'Estaing.

## Referanser


## Litteratur
* Vincent Cloarec et Henry Laurens (dir.), *Le Moyen-Orient au 20e siècle*, Armand Colin, Paris, 2003, ISBN 2200266146, s. 218-219.
Staten Somaliland

**Denne artikkelen omhandler staten Somaliland i 1960. For staten med samme navn etter 1991, se [[Somaliland]]*

**Staten Somaliland** var en kortvarig selvstendig stat på Afrikas horn som eksisterte i fem dager mellom selvstendigheten fra Storbritannia (tidligere Britisk Somaliland) den 26. juni 1960 og sammenslåingen med Republikken Somalia den 1. juli 1960.

I den korte tiden staten eksisterte fryktet en bråk med etiopiske stammer.

Republikken Somaliland som ble erklært i 1991 er en *de facto* selvstendig republikk som er anerkjent som del av Somalia, anses internt å være en egen stat som etterfulgte staten Somaliland. Det internasjonale samfunnet har imidlertid bare anerkjent den som en autonom region innen Somalia.

## Referanser


## Eksterne lenker
* The Somali Republic: an experiment in legal integration av Paolo Contini
* Konstitusjon
Bank Indonesia

**Bank Indonesia** (**BI**), er sentralbanken i Indonesia. 

Sentralbankens hovedkvarter ligger i Jakarta, og sentralbanksjef er tidligere finansminister Agus Martowardojo.

## Historie
Indonesia var nederlandsk koloni fra begynnelsen av 1800-tallet, under navnet Nederlandsk India. I 1828 etablerte Nederland *De Javasche Bank* (DJB), som hadde enerett i kolonien, denne eneretten ble også lovfestet i 1922, da DJB Bank Act ble vedtatt. 

Japan okkuperte Indonesia fra 1942 til 1945, og allerede i 1945 lagde Indonesia et utkast til ny grunnlov, med forslag til egen sentralbank under navnet Bank Indonesia. Nederland forsøkte imidlertid å gjenerobre Indonesia, med den konsekvensen at landet fikk to regjeringer, og to sentralbanker. Nederland etablerte Nederlandsche Indische Civil Administrative (NICA). Indonesias egen regjering etablerte Jajasan Poesat Bank Indonesia (Bank Indonesia Foundation) som sentralbank, mens NICA ga De Javasche Bank rollen som utsteder i de områdene de kontrollerte. Denne maktkampen ble løst ved Rundebordskonferansen i 1949, der De Javasche Bank ble besluttet å være sentralbank for Indoniesia.

Den 1. juli 1953 ble De Javasche Bank nasjonalisert, og omdøpt til Indonesias Bank.

## Sentralbanksjef
Pr juni 2025 er Perry Warjiyo sentralbanksjef. Han har vært sentralbanksjef siden 2018, og ble gjenvalgt for en ny periode i 2023. Hans inneværende periode varer fram til 2028.

## Se også
*Liste over verdens sentralbanker

## Referanser


## Eksterne lenker
* 
*
Agus Martowardojo

**Agus Dermawan Wintarto Martowardojo** (født 24. januar 1956 i Amsterdam) er en nederlandskfødt indonesisk økonom, som fra 2013 til 2018 var sentralbanksjef i Indonesias bank. 

## Utdanning og yrkeserfaring
Martowardojo gikk ut fra Indonesia-universitetet i 1984, der han studerte samfunnsøkonomi. Senere har han også tatt ulike programmer ved State University of New York, Harvard Business School, Stanford University og Wharton Executive Education. 

Han begynte å jobbe i Bank of Americas filial i Indonesia i 1986. Han ble direktør for Bank Bumiputera i 1995, og for Bank Ekspor Impor Indonesia i 1998. Fra 1999 til 2002 var han direktør for Bank Mandiri. Etter å ha vært rådgiver for Indonesian Bank Restructuring Agency ble han i oktober direktør for Bank Permata. Han returnerte til Bank Mandiri i 2005, og var direktør fram til 2010. 

Han ble tildelt flere priser da han jobbet innen banknæringen. Asiamoney kåret han til *Indonesia's Best Executive* i 2009, og The Asian Banker tildelte ham *Indonesian Banker Leadership Achievement Award* i 2010. 

I mai 2010 overtok han som landets finansminister, etter Sri Mulyani Indrawati. Den 22. februar 2013 ble han nominert som eneste kandidat til å overta som sentralbanksjef etter Darmin Nasution, og 27. mars ble han valgt som sentralbanksjef, for perioden fram til 2018. Perry Warjiyo overtok stillingen i 2018.

## Referanser


## Eksterne lenker
* Presentasjon på sentralbankens hjemmeside
Basutoland

**Basutoland** var en britisk besittelse, en enklave i Unionen Sør-Afrika, i perioden 1884-4. oktober 1966. Det ble deretter selvstendig under navnet Lesotho.

## Distrikter
* Berea
* Leribe
* Maseru
* Mohale's Hoek
* Mafeteng
* Qacha's Nek
* Quthing

## Liste over Storbritannias Resident Commissioners
* Marshal James Clarke: 18. mars 1884 - 18, september 1894
* Godfrey Yeatsman Lagden: 18. september 1894 - 1895
* Herbert Cecil Sloley: 1895
* Godfrey Yeatsman Lagden: 1895 - 1901
* Herbert Cecil Sloley: 1902 - 1913
* James MacGregor: 1913
* Herbert Cecil Sloley: 1913 - 1916
* Robert Thorne Coryndon: 1916 - 1917
* Edward Charles Frederick Garraway: 1917 - april 1926
* John Christian Ramsay Sturrock: apr 1926 - mars 1935
* Edmund Charles Smith Richards: mars 1935 - august 1942
* Charles Nobel Arden-Clarke: august 1942 - november 1946
* Aubrey Denzil Forsyth-Thompson: november 1946 - 24. oktober 1951
* Edwin Porter Arrowsmith: 24- oktober 1951 - september 1956
* Alan Geoffrey Tunstal Chaplin: september 1956 - 1961
* Alexander Falconer Giles: 1961 - 30. april 1965

## Eksterne lenker
* The British Empire - Basutoland
Rubinstrupetanagar

**Rubinstrupetanagar** (*Nemosia rourei*) er en spurvefugl  i slekten *[[Nemosia]]* i familien tanagarer. Den er endemisk til det sørøstlige Brasil.

## Referanser


## Eksterne lenker
* 
* 
* 
* Birdlife Species Factsheet: ''Nemosia rourei''. Besøkt 2014-07-25.
* IBC - The Internet Bird Collection: ''Nemosia rourei''. Besøkt 2014-07-23.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-25.
Percy Cox

**Percy Zachariah Cox** (født 20. november 1864 i Herongate i Essex, død 20. februar 1937 i Melchbourne i Bedfordshire) var en britisk offiser og diplomat i det britiske mandat Mesopotamia.

Han ble i september 1918 chargé d'affaires og fungerende minister i Teheran. Der avløste han dermed Charles Marling. I sin tid der utarbeidet han den britisk-iranske traktat av 1919.

I 1920 overtok han som *British Civil Commissioner* Arnold Wilsons post i Bagdad. Han etablerte Iraks armé og sørget for at landet fikk en forfatning.

Etter at hans embedstid var omme, gikk han inn for opprettelse av Kuwait som autonom stat.

Cox viet mye av sitt senere liv til Royal Geographic Society, som han var president for fra 1933 til 1936.

## Referanser


## Litteratur
* Bell, Gertrude. *The Letters of Gertrude Bell*. Ed. Lady Bell. Vol. 2. (New York: Boni And Liveright, 1927). Project Gutenberg Australia. Sept. 2004. .
* Fromkin, David. *A Peace to End All Peace: Creating the Modern Middle East, 1914-1922*. (New York: H. Holt, 1989).
* Meyer, Karl E. and Shareen Blair Brysac. *Kingmakers: the Invention of the Modern Middle East*. (New York: W.W. Norton, 2008) ISBN 978-0-393-06199-4.
* Pearce, Robert. 'Cox, Sir Percy Zachariah (1864–1937)' in *[[Oxford Dictionary of National Biography]]* (Oxford: OUP, 2004)
* Simon, Reeva S., and Eleanor H. Tejirian, eds. *Creation of Iraq, 1914-1921*. (New York: Columbia UP, 2004) 31.
* Townsend, John. 'Some reflections on the life and career of Sir Percy Cox, G.C.M.G., G.C.I.E., K.C.S.I.' in *Asian Affairs*, Vol. 24, #3, November 1993, pp.&nbsp;259–272
* Townsend, John. *Proconsul to the Middle East: Sir Percy Cox and the End of Empire*. (London: I.B. Tauris, 2010).
* Tripp, Charles. *A History of Iraq*. 3rd ed. (New York: Cambridge UP, 2007).

## Eksterne lenker
* http://www.iranian.com/History/2001/March/Britain/ Repeating mistakes, Britisk-persiske traktat, 
* http://realvoice.blogspot.com/2006/08/thirst-for-blood-and-oil.html Thirst for blood and oil
Qajrat Kelimbetov

**Qajrat Nematuly Kelimbetov** (kasakhisk: ; født 28. januar 1969 i Almaty) var sentralbanksjef for Kasakhstans nasjonalbank fra 1. okbober 2013 til 2. november 2015, og var før dette visestatsminister i Kasakhstan. 

Han er gift og har to barn. Han tilhører partiet Nur Otan, som er Kasakhstans største politiske parti. 

## Utdanning og yrkeskarriere
Kelimbetov er utdannet fra Statsuniversitetet i Moskva i 1993, der han tok spesialisering innen matematikk. I 1996 gikk han ut fra Kazakh Management Academy, og i 1998 Georgetown University of Washington. 

I 1993 begynte han å jobbe ved Kazakh State University. Han gikk deretter til stillingen som *Senior Expert* i *Supreme Economic Council* for Kasakhstans president i 1996, før han året etter ble visedirektør i Direktoratet for strategisk planlegging (*Agency for Strategic Planning*). Han jobbet igjen for Kasakhstans president fra 1998 til 1999, og fra 1999 til 2001 ledet han Direktoratet for strategisk planlegging. 

Fra 2001 til 2002 var Kelimbetov første visefinansminister i Kasakhstan. Deretter var han Minister for økonomi og budsjettplanlegging, fram til 2006. Han var administrerende direktør for Kazyna Sustainable Development Fund fra 2006 til 2008, før han igjen begynte å jobbe for Kasaskhstans president; han ledet presidentens administrasjon fra januar til oktober 2008. I oktober 2008 overtok han som direktør for det statlige investeringsfondet *Samruk-Kazyna*. 

Han var Kasakhstans visestatsminister fra januar 2012 til oktober 2013. Da Grigori Martsjenko trakk seg som sentralbanksjef ble Kelimbetov utnevnt som ny sentralbanksjef, 1. oktober 2013. Han hadde denne stillingen til 2. november 2015, da Daniyar Akishev overtok som sentralbanksjef. 

## Eksterne lenker
* Presentasjon hos Kasakhstans regjering (arkivert)
Jorge Chávez internasjonale lufthavn

**Jorge Chávez internasjonale lufthavn** (spansk: Aeropuerto Internacional Jorge Chávez) er hovedflyplassen for Lima og Perus travleste flyplass. Den er beliggende i Callao, 11 kilometer fra Limas sentrum. Den betjente 15 millioner reisende i 2013 og tjente som nav for flyselskapene Avianca Peru, LAN Peru, Peruvian Airlines, Star Perú og LC Perú. Flyplassen har én rullebane, nummer 15/33, som er 3507 meter lang.

## Eksterne lenker
*
Lørdagskroken

***Lørdagskroken*** var en halvtimes underholdningsprogram, vist på NRK fjernsynet lørdag 3. oktober 1959, klokka 19:30-20:00.  Programleder var Kari Borg Mannsåker. Produsent var Bjørn Bryn.

## Referanser


## Kilder
*Bastiansen, Bjørn: *Fra filmavis til dagsrevy : en studie i fjernsynsnyhetenes historie*, Norges allmennvitenskapelige forskningsråd, 1992

## Eksterne lenker
*
Den antikvariske bygningsnemnd

**Den antikvariske bygningsnemnd** var et rådgivende utvalg oppretta av Kirke- og undervisningsdepartementet 25. mai 1921 med hjemmel i lov av 3. desember 1920 «um bygningsfreding» (§ 3). Nemnda skulle gi departementet råd i spørsmål om fredning av bygninger. Den hadde innstillende myndighet i spørsmål om fredning, og – når fredning var vedtatt – avgjørende myndighet i saker om riving og ombygging.

Nemnda bestod av en jurist, en arkitekt, to bygningskyndige og riksantikvaren. Sistnevnte var leder. Nemnda var i funksjon inntil lov om kulturminner av 1978 trådte i kraft. Etter dette blei nemndas mandat lagt til riksantikvarembetet.

Like etter opprettelsen iverksatte bygningsnemnda et arbeid med å skaffe oversikt over fredningsverdige bygninger. Ei første liste omfatta 810 enkeltbygg og anlegg.

## Referanser
Krokvatnet (Tromsø)

**Krokvatnet** er en innsjø i nedbørfeltet til Nordkjoselva på Ringvassøya i Tromsø kommune i Troms.  Det er inntaksmagasin for Skarsfjord kraftverk. Krokvatnet hadde opprinnelig utløp mot øst til det nærliggende Svartevatnet, men ved utbyggingen av kraftverket ble vannføringen fra Svartevatnet i stedet ledet vestover til Krokvatnet. Vannstanden i de to vatnene reguleres mellom 156,17 og 144 meter over havet.

De største naturlige tilløpselvene er Lomvasselva og Langvasselva, som renner inn i vatnet fra sør.

Krokvatnet har en god bestand av fisk, og er kjent som et godt fiskevatn.

## Referanser
Luigi Pelloux

**Luigi Pelloux** (1839–1924) var en italiensk general og politiker (historiske høyre). Han var landets statsminister fra 1898 til 1900.

Pelloux ble artillerioffiser i 1857 og ledet den avdelingen som i 1870 slo en bresje i Romas bymur ved Porta Pia. Etter at han hadde nedkjempet urolighetene i Puglia i 1898 ble han utnevnt til landets statsminister. Regjeringen Pellouxs lovforslag om forenings-, forsamlings- og trykkefriheten ble møtt med stor motstand og blokkert i parlamentet av radikale og sosialister. Regjeringen gjennomførte imidlertid tiltakene som kongelig dekret i juli 1899. Pelloux tapte valget i 1900 og gikk deretter av.

## Referanser


## Eksterne lenker
* Internettsiden til Italias Deputertkammer, Portale Storico
Halil Kut

**Halil Kut**, eller **Halil [[Pasja]]** (født 1882 i Konstantinopel, død 20. august 1957 i Istanbul) var en osmansk og tyrkisk regional guvernør og militær kommandant. Halil Pasja var onkel til Enver Pasja som var krigsminister under første verdenskrig og den mektigste i den tyrkiske regjeringen. Enver Pasja var også en av hovedmennene bak folkemordet på armenerne og folkemordet på assyrerne.

Han hadde kommandoen for massakren av armenske menn, kvinner og barn i Bitlis, Mush og Beyazit. Mange av ofrene ble levende begravet i grøfter som var gravd for anledningen. Han krysset også grensen til nabolandet Persia og sto for massakrering av armensk, assyrisk og persisk befolkning.

Kut hevdet i sine menoarer at han personlig sto bak drapene med rundt  armenere. Undder et møte i Jerevan sommeren 1918, foran mange armenere, uttalte Kut at han har bestrebet seg på å utrydde den armenske nasjon til det siste individ.

## Referanser


## Eksterne lenker
* Biografi - Khalil Pasha - fra FirstWorldWar.com, besøkt 25. juli 2014
Rusttanagar

**Rusttanagar** (*Creurgops verticalis*) er en spurvefugl  i slekten *[[Creurgops]]* i familien tanagarer.

## Utbredelse
Arten forekommer i bergskogene i Colombia, Ecuador, Peru og Venezuela.

## Referanser


## Eksterne lenker
* 
* 
* 
* Birdlife Species Factsheet: ''Creurgops verticalis''. Besøkt 2014-07-25.
* IBC - The Internet Bird Collection: ''Creurgops verticalis''. Besøkt 2014-07-25.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-25.
* Rusttanagar fotogalleri VIREO
Dobbel fiskeknute

**Dobbel fiskeknute** er en meget god måte å skjøte to tau på. Den består av to dobbeltknuter (eller burknop med turn) rundt langparten på det andre tauet. 

## Bruk
Denne knuten brukes hovedsakelig for å skjøte to lengder.  Hvis materialet er veldig glatt kan det anbefales å benytte Trippel fiskeknute (samme knute, men med burknopp med to turn).

En annen bruk er å benytte den som en slags justerbar løkke; De to endene av løkken knytes med denne, når knuten er strammet og burknoppene er tett ved hverandre er løkken maksimalt bred. Når burknoppene er dratt fra hverandre er løkken mindre bred.

En tredje bruk er å sikre tampen på langparten.

## Utforming

Fil:Doppelter Spierenstich-1.jpg|Linje-form
Fil:Doppelter Spierenstich-2.jpg|
Fil:Doppelter Spierenstich-3.jpg|
Fil:Doppelter Spierenstich-4.jpg|
Fil:Doppelter Spierenstich Tropfen-1.jpg|Dråpe-form
Fil:Doppelter Spierenstich Tropfen-2.jpg|
Fil:Doppelter Spierenstich Tropfen-3.jpg|
Fil:Doppelter Spierenstich Tropfen.jpg|


## Kilder
* Clifford W. Ashley. *[[Knop_(knute)#Identifisering|The Ashley Book of Knots]]*. Doubleday, New York. ISBN 0-385-04025-3, knuten #294, #1415
Sugekarper

* *[[Catostomus]]*
* *[[Chasmistes]]*
* *[[Deltistes luxatus|Deltistes]]*
* *[[Xyrauchen texanus|Xyrauchen]]*
* *[[Erimyzon]]*
* *[[Hypentelium]]*
* *[[Minytrema melanops|Minytrema]]*
* *[[Moxostoma]]*
* *[[Thoburnia]]*
* *[[Carpiodes]]*
* *[[Ictiobus]]*
* *[[Cycleptus]]*
* *[[Flaggermusfisk|Myxocyprinus]]*

**Sugekarper** er en familie av karpefisker.

Munnen sitter på undersiden av hodet og har tykke lepper. De kan skilles fra andre karpefisker på at svelgtennene sitter i en enkelt rad på hver side og på at svelgbeina har en mer opprinnelig form. Arter som lever i stri strøm har en langstrakt kropp, mens de som lever i roligere vann har høy rygg. De blir som regel ikke lengre enn 60&nbsp;cm, men noen arter blir rundt 1&nbsp;m.

Sugekarpene er rene ferskvannsfisker. De er hovedsakelig utbredt i Nord-Amerika, men flaggermusfisken er østasiatisk, og *[[Catostomus catostomus]]* finnes på begge sidene av Beringstredet.

Den systematiske posisjonen til sugekarpene er omstridt. Noen mener at de er søstergruppen til smerlingene (Cobitoidei), mens andre mener at de er søstergruppen til alle andre karpefisker. Morfologiske data antyder at de kan være søstergruppen til algeeterne.

## Kilder
*  Besøkt 25. juli 2014.
* 

## Eksterne lenker
*
Arnold Wilson

**Arnold Talbot Wilson** (født 18. juli 1884, død 31. mai 1940 nær Dunkerque i Frankrike) var britisk *civil commissioner* i Bagdad i 1918-1920. I hans tid der brøt det ut opprør mot det britiske styre i Mesopotamiamandatet, og Wilson ble da raskt byttet ut med Percy Cox. 

## Biografi
Etter første verdenskrig, under Fredskonferansen i Paris i 1919, var han blant de få som foreslo, og med hell skulle få gjennomslag for, at det skulle hete *Irak* i stedet for det greske *Mesopotamia*. *Iraq* var hva araberne hadde kalt det aktuelle området i 1400 år, mens Mesopotamia var benyttet som områdenavn bare i vesten. Navneendringen var også antatt passende for å berede veien for britenes planlagte ekspansjon av det britiske mandatområdet til også å omfatte det oljerike for det meste kurdistanske vilajetet Mosul, i tillegg til de mesopotamiske vilajetene Bagdad og Basra.

Etter San Remo-konferansen i april 1920, da Folkeforbundet gav sin tilslutning til det britiske mandatet, brøt det ut opprør i midtre og sørlige Irak. Disse opptøyene ble ofte slått ned med stor voldsanvendelse av Wilsons administrasjon. Det totale antall irakiske døde fra disse opptøyene ble anslått til rundt 10&nbsp;000 mennesker. Wilson foreslo en kompromissløsning som hans egen regjering ikke ville akseptere, og han ble byttet ut med Sir Percy Cox. 

I 1933 ble han valgt til Member of Parliament for Hitchin. Før annen verdenskrig pådro han seg mye kritikk for sine sterke synspunkter. Tidsskriftet New Statesman hevdet at han var en beundrer av Hitler og uforblommet propagandist for Mussolini og Hitler. George Orwell kalte ham fascist, skjønt han også roste hans mot og hans patriotisme.

Wilson ble senere det tredje medlem av det britiske underhus som ble drept under annen verdenskrig. I den for våpengrenen høye alder på 55 år var han mannskap på et av Royal Airforces bombefly, og styrtet over Frankrike.

## Verker
Hans bok *The Persian Gulf* ble publisert i 1928. Hans bok *S.W. Persia: Letters and Diary of a Young Political Officer 1907–1914* ble publisert posthumt, i 1941.

## Referanser


## Litteratur
* *Kingmakers: the Invention of the Modern Middle East,* by Karl E. Meyer and Shareen Blair Brysac, New York, London: W.W. Norton, 2008
* *Late Victorian: the life of Sir Arnold Talbot Wilson*, by John Marlowe.
* *A Periplus of the Persian Gulf* by Arnold Talbot Wilson.
* *S. W Persia: Letters and Diary of a Young Political Officer 1907-1914* by Arnold Talbot Wilson.
* *A Peace To End All Peace* - *The Fall of the Ottoman Empire and the Creation of the Modern Middle East* by David Fromkin, Henry Holt & Co, New York, 1989.
* *Sowing the Wind* - *The Seeds of Conflict in the Middle East* by John Keay, W.W. Norton & Co, New York, 2003.
* *Paris 1919* - *Six Months that Changed the World* by Margaret MacMillan, Random House, New York, 2003.

## Eksterne lenker
*
Tuğçe Şahutoğlu

**Tuğçe Şahutoğlu** (født 1. mai 1988) er en tyrkisk friidrettsutøver som konkurrerer i sleggekast. Hun representerte landet sitt under Sommer-OL 2012 i London, der hun ble utslått i kvalifiseringen i sleggekast. 

## Referanser

## Eksterne lenker
*
St. Mikaels kapell

**St. Mikaels kapell** er en kirke fra 2012 i Oppdal kommune, Trøndelag fylke.

Bygningen ble prosjektert av arbeidsgruppen *Turisme i [[Drivdalen]]*, resultatet av et *framtidsverksted* som ble arrangert vinteren 2010. Idéen om et kirkebygg i tilknytning til Pilegrimsleden over Dovrefjell har sammenheng med at det tidligere har stått en kirke kalt *Loskirka* i Drivdalen, nærmere bestemt på en av gardene i Losgrenda. Sogneprest Arne Aspeland har bidratt i arbeidet med å utforme kapellet innvendig.

Kapellet er reist i på dugnad med økonomisk støtte fra en del lokale aktører inklusive *Holtermanns legat* disponert av Oppdal fellesråd (legatet lagt ned i 2012). Det ble vigslet 29. september (mikkelsmess) 2012 med sogneprest Arne Aspeland, biskop Tor Singsaas, prost Øystein Flø og vikarprest Øyvind Vognild tilstede. Aspeland fikk æren av å lede den første gudstjenesten som ble holdt i sammenheng med vigslingen. Kirken er nå en del av det utøvende kirkelivet til menighetene i Oppdal. Kapellet fikk kirkeklokke sommeren 2013 og den ble brukt første gang 19. juli samme år.

Det er ikke kirkegård på stedet.

## Referanser


## Eksterne lenker
* Oppdal kirkelige fellesråd  
* St. Miikaels kapell
Zalina Petrivskaya

**Zalina Marghieva** (født 1988) er en moldovsk friidrettsutøver som konkurrerer i sleggekast. Hun representerte landet sitt under Sommer-OL 2012 i London, der hun ble nummer 8 i sleggekast.

I likhet med sin søster, Marina Marghieva, sonet hun nettopp en to-års utestengelse fra friidrett etter å ha testet positivt for de forbudte stoffene dehydrochloromethyltestosterone og stanozolol tilbake i 2009. Hun var dermed ikke kvalifisert for konkurranser frem til 23. juli 2015 som var utløpsdato for utestengelsen.

Hun vant sleggekast under Balkanmesterskapet i friidrett 2015, 2016 og 2017. 

## Referanser


## Eksterne lenker
*
Pascal Collasse

**Pascal Collasse** (1649–1709) var en fransk komponist.

## Liv og virke
Etter utdannelse i Paris ble Collasse først elev av, senere sekretæren til Jean-Baptiste Lully. I 1683 ble Collasse musikkmester ved det kongelige kapell. Han startet opp et operahus i Lille, men operabygningen ble tilintetgjort i en brann. Den sjalu, intrigante og rangbevisste Lully beskyldte Collasse for å plagiere ham, og skuffet gav Collasse opp musikk-karrieren og forsøkte seg som alkymist.

De rundt ti operaene til Collasse er svært like Lullys verk. Publikum foretrakk originalen, så Collasses operaer fikk liten suksess. Derimot lykten han med sine instrumentalverk. Etter Lullys død i 1687, ferdigstilte Collasse hans siste, ufullendte opera.

Som Collasses hovedverk regnes *Thétis et Pelée* («Thetis og Pelevs»), en *[[tragédie lyrique]]* fra 1689 med libretto av Bernard Le Bouyer de Fontenelle.

## Referanser


## Kilder
* Jean-Claude Brenac: ''Le magazine de l'opéra baroque'', perso.orange.fr

## Eksterne lenker
* 
* 
* 
*
Svelgtann

**Svelgtenner** er tenner som sitter på svelgbeina i strupen hos mange fisker, blant annet murener, karpefisker, solabborer, ciklider, papegøyefisker og leppefisker. 

Svelgbeina er utviklet fra den femte gjellebuen med tilhørende muskler og sener og fungerer som et ekstra sett med kjever. Det er de samme genene som styrer dannelsen av både svelgtenner og vanlige tenner. Åpningen gjennom svelgbeina er ofte ganske liten, og mange fisker bruker svelgtennene til å male opp føden før den går videre. Karpefiskene har en hornplate i toppen av svelget, karpesteinen, som svelgtennene arbeider mot.

Murenene har lange, krumme svelgtenner. Når murenen fanger et bytte, skytes svelgbeina fram, tennene fester seg i byttet og byttet dras så inn i svelget når svelgbeina går tilbake.

Utformingen av svelgtennene varierer mye og er ofte viktig for å skille ulike fiskearter.

## Litteratur
*
*
*

## Se også
*Fiskens anatomi
Enoch Kofi Adu

**Enoch Kofi Adu** (født 14. september 1990) er en ghanesisk fotballspiller som spiller for den finske klubben Ekenäs IF.

## Karriere som klubbspiller
### Tidlige år og Nice
Adu startet sin karriere som profesjonell fotballspiller i sin lokale klubb, Liberty Professionals FC, i 2006. Den 23. september 2008 gikk Adu til den franske Ligue 1-klubben OGC Nice, hvor han signerte en kontrakt som løp ut 2011. Den 26. mars 2010 gikk Adu med på prøvespill for den svenske klubben GAIS, men signerte 16. juli samme år kontrakt med den danske Superligaen-klubben FC Nordsjælland.

### FC Nordsjælland
Adu ble raskt en viktig spiller for FC Nordsjælland, og han sikret seg fast plass for førstelaget. Adu spilte fast i serie, samt i nasjonal og kontinental cup, i sin første sesong for klubben. Adu var en del av laget da klubben vant Landspokalturneringen (dansk cup) i 2010/11-sesongen, og spilte også finalen. Adu var også en sentral spiller da klubben tok sitt første seriemesterskap i 2011/12-sesongen. Klubben kvalifiserte seg videre til gruppespillet i Mesterligaen 2012/2013, hvor Adu spilte alle seks kampene da FC Nordsjælland havnet sist i sin gruppe. Midt i 2012/13-sesongen gikk Adu fra FC Nordsjælland til belgiske Club Brugge.

### Club Brugge
Etter overgangen til Club Brugge spilte Adu mer eller mindre fast i det som sto igjen av 2012/13-sesongen. Han fikk imidlertid mindre spilletid i den påfølgende sesongen, og ble lånt ut til Stabæk Fotball i den norske Tippeligaen fram til sommeren 2014.

### Malmö FF
Det ble 8. juli 2014 klart at regjerende svenske seriemester Malmö FF hadde sikret seg Adu fra Club Brugge som en forsterkning foran klubbens deltakelse i Mesterligaen 2014/2015. Overgangen var ment å bli gjennomført 1. august, da Adus kontrakt med Stabæk Fotball løp ut, men Malmö FF bekreftet at de var i forhandlinger med Stabæk for å sikre seg spilleren da overgangsvinduet ble åpnet 15. juli. Stabær bekreftet 24. juli at de hadde terminert lånekontrakten med Adu før tiden mot en mindre kompensasjon fra Malmö FF.

## Landslagsspill
Adu representerte Ghanas U17-lag i VM for U17-lag, som ble avholdt i Sør-Korea. Adu spilte seks kamper i turneringen.

## Spillerstatistikk
:*Oppdatert 6. desember 2014*

## Meritter
### Klubb
#### FC Nordsjælland
* Landspokalturneringen: 2010/11
* Superligaen: 2011/12

## Referanser


## Eksterne lenker
* 
* «Enoch Kofi Adu», profil på Malmö FFs hjemmeside
Norsk Forening for Grafisk Kunst

**Norsk Forening for Grafisk Kunst** er en norsk forening, stiftet i 1908, med det ideelle formålet å fremme norsk grafisk kunst. 

Hvert år distribuerer foreningen en mappe med tre grafiske trykk til sine medlemmer. Foreningen tildeler også et stipend til en yngre grafiker med om lag tre års mellomrom. Innkjøp av grafikk og stipend finansieres gjennom medlemskontingenten. Foreningens medlemstall er begrenset oppad til hundre medlemmer. 

## Kilder
* Sidsel Helliesen: *Norsk Forening for Grafisk Kunst. En 90-års markering.* Nasjonalgalleriet, Kobberstikk- og håndtegningsamlingen, Oslo 1998. ISBN 82-90744-47-1.
* Sidsel Helliesen: «Norsk Forening for Grafisk Kunst. Et kunsthistorisk tilbakeblikk.» i *[[Kunst og kultur]]*, Oslo 1984, s. 102-125. 
* https://nffgk.com

## Eksterne lenker
Offisielt nettsted

## Se også
* Norske Grafikere, forening for norske billedkunstnere som arbeider med grafikk.
Kristine Harutjunjan

**Kristine Harutjunjan** (armensk: Քրիստինե Հարությունյան; født 18. mai 1991) er en armensk friidrettsutøver som konkurrerer i spydkast. Hun representerte landet sitt under Sommer-OL 2012 i London, der hun ble utslått i kvalifiseringen i spydkast. 

## Referanser

## Eksterne lenker
*
New Statesman

***The New Statesman*** er et britisk politisk tidsskrift. Politisk anses det å stå til venstre.

Tidsskriftet ble startet i 1913 av Sydney og Beatrice Webb, som begge var medlemmer av fabianerne (en gruppering nært tilknyttet Labour Party) som gav tidsskriftet støtte.

Etter at tidsskriftet i 1930 ble sammenslått med det liberale *[[Nation (britisk tidsskrift)|Nation]]* fikk det navnet *The New Statesman and Nation*, som det beholdt til 1964. På 1930-tallet gikk tidsskriftet kraftig mot venstre, samtidig som det vokste fra et opplag på 13.000 ved sammenslåingen til 70.000 eksemplar ved slutten av annen verdenskrig.

Etter krigen argumenterte det for at Storbritannia skulle fungere som en tredje kraft og ikke være alliert med USA. Det hadde også stor betydning for kampen for avskaffelse av kjernevåpen. Sitt høyeste opplag hadde tidsskriftet mot slutten av 1960-tallet med 90.000 eksemplar.

Fra 1970-årene og frem til midten av 1990-årene sank opplaget kraftig, i 1996 var det nede i 23.000 eksemplar, for så å stabilisere seg på det nivået. Flere av sjefredaktørene i perioden satte sitt preg på tidsskriftet. Under Bruce Page kom det for eksempel til å satse på undersøkende journalistikk.

Tidsskriftet *[[New Society]]* ble oppkjøpt i 1988, noe som medførte et navneskifte til *The New Statesman and Society*. I 1996 gikk man tilbake til det gamle navnet.

Etter at tidsskriftet i  1993 ble saksøkt av statsminister John Major havnet det i økonomiske problemer og ble reddet ved at forretningsmannen Philip Jeffrey kjøpte tidsskriftet. Etter strid i styret angående Jeffreys planer ble tidsskriftet av Geoffrey Robinson, forretningsmann og parlamentsmedlem for Labour.

Politisk har tidsskriftet senere hatt en skiftende plassering på den politiske skala. Etter at Ian Hargreaves ble redaktør kvittet han seg med de fleste av venstretilhengerne og gjorde tidsskriftet til en sterk tilhenger av Tony Blair. Under Peter Wilby beveget tidsskriftet seg atter mot venstre.

## Sjefredaktører
*Clifford Sharp (1913-1928)
*Charles Mostyn Lloyd (1928-1930)
*Kingsley Martin (1930-1960)
*John Freeman (1960-1965
*Paul Johnson (1965-1970)
*Richard Crossman (1970-1972)
*Anthony Howard (1972-1978)
*Bruce Page (1978-1982)
*Hugh Stephenson (1982-1986)
*John Lloyd (1986-1987)
*Stuart Weir (1987-1990)
*Steve Platt (1990-1996)
*Ian Hargreaves (1996-1998)
*Peter Wilby (1998-2005)
*John Kampfner (2005-)

## Litteratur
* Hyams, Edward: *The New Statesman: the history of the first fifty years 1913-63*. Longman. 1963.
* Rolph, C. H (utg.): *Kingsley: the life, letters and diaries of Kingsley Martin*. Victor Gollancz. 1973. ISBN 0-575-01636-1.
* Howe, Stephen (utg.): *Lines of Dissent: writing from the New Statesman 1913 to 1988*. Verso. 1988. ISBN 0-86091-207-8.
*Smith, Adrian: *The New Statesman: portrait of a political weekly*. Frank Cass. 1996. ISBN 0-7146-4645-8.

## Referanser


## Eksterne lenker
*
Marharyta Dorozjon

**Marharyta Dorozjon**, ukrainsk Маргарита Дорожон (født 4. september 1987) er en israelsk, tidligere ukrainsk, friidrettsutøver som konkurrerer i spydkast. Hun representerte Ukraina under Sommer-OL 2012 under Sommer-OL 2012 i London, der hun ble utslått i kvalifiseringen i spydkast. 

Hun ble israelsk statsborger i desember 2014, og har siden april 2015 konkurrert for Israel. 

## Referanser


## Eksterne lenker
*
Cuth Harrison

**Thomas Cuthbert «Cuth» Harrison** (født 6. juli 1906 i Ecclesall, Sheffield, England, død 21. januar 1981 i Sheffield) var en britisk racerfører. Han deltok i tre løp i Formel 1-verdensmesterskapet i 1950, med en syvendeplass i debutløpet på Silverstone som beste resultat. Etter racingkarrieren var over etablerte han Ford-forhandleren *T.C.Harrison*.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Referanser
* *The Grand Prix Who's Who*, Steve Small, 1995.
Storelva (Sandøyra i Balsfjord)

**Storelva** er ei elv i Balsfjord kommune i Troms. Den er  lang og har et nedbørfelt på .

Elva har utspring nordøst for Fugltinden (1 033 moh.), rundt ti kilometer nord for kommunesenteret Storsteinnes. Den renner først mot øst, deretter mot sør, og tar opp en rekke små bekker fra østsida av Fugltinden. Elva snur deretter mot øst igjen og renner ned gjennom den skogkledte Storelvdalen, som ender opp på eidet mellom Tennes og Sandøyra. Elva snur nå mot nord og renner rolig i et meanderende løp gjennom den relativt flate og myrlendte dalen. På den siste strekningen ned mot fjorden blir elva noe striere, før den munner ut i Balsfjorden ved Sandøyra. Fylkesvei 287 krysser elva ved munningen.

## Referanser
Skifertanagar

**Skifertanagar** (*Creurgops dentatus*) er en spurvefugl  i slekten *[[Creurgops]]* i familien tanagarer.

## Utbredelse
Arten forekommer i fuktige fjellskogene i det sørøstlige Peru og Bolivia.

## Referanser


## Eksterne lenker
* 
* 
* 
* Birdlife Species Factsheet: ''Creurgops dentatus''. Besøkt 2014-07-26.
* IBC - The Internet Bird Collection: ''Creurgops dentatus''. Besøkt 2014-07-26.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-07-26.
Ben Davies

**Benjamin Thomas Davies** (født 24. april 1993) er en walisisk fotballspiller som spiller for den engelske klubben Tottenham Hotspur FC. 

Den 23. juli 2014 signerte han en 5-årskontrakt med Tottenham. Samme dag signerte også Swansea lagkamerat Michel Vorm for Tottenham og Gylfi Sigurðsson gikk motsatt vei. Han debuterte for det walisiske landslaget den 12. oktober 2012 mot Skottland.

## Landslaget
Han ble tatt ut i  EM-tropp til EM i Frankrike 2016.

Han ble tatt ut i  EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
Reece James (fotballspiller født 1993)

**Reece James** (født 1993) er en engelsk fotballspiller som spiller for .

Han har tidligere spilt i Manchester United og vært på utlån i . Han er bror av Matthew James.

## Referanser


## Eksterne lenker
*
WLAB-2

**WLAB-2** er en type sovevogner bygget av Strømmens Værksted for Norges Statsbaner mellom 1986 og 1987. Nummerserie 21083-21102, 20 stk.

Vogntypen benyttes i nattog trukket av El 18 på Sørlandsbanen, Bergensbanen og Dovrebanen og av Di 4 på Nordlandsbanen.

Etter oppdelingen i anbudspakker i 2019–2021 er vognfordelingen slik: 

Go Ahead Nordic, anbudspakke 1, Sørlandsbanen: 21098, 99, 21100, 02 

SJ Norge, anbudspakke 2 NORD, Dovre- og Nordlandsbanen: 21083, 85, 86, 87, 88, 89, 90, 92, 94, 97 

Vy Tog, anbudspakke 3, Bergensbanen: 21084, 91, 93, 95, 96, 21101 


Fil:NSB WLAB2 night train in Trondheim.jpg|WLAB-2 i Trondheim med nattog til Oslo.
File:NSB WLAB-2 21097.JPG|WLAB-2 21097 utstilt i Utrecht i Nederland i 1989.


## Referanser




## Eksterne lenker
* WLAB-2 – NJK Materielldatabasen
* WLAB type 2 – Jernbane.net